Wieħed mill-kappillani li mexxa l- parroċċa ta' Marija Annunzjata ta' Ħal Balzan kien Amabile Sisner. Dan Sisner kien bniedem imżejjen bid- doni artistiċi tal-mużika, poeżija u kitba. Kull attività li kien joħloq Dun Amabile kienet dejjem ispirata mill-kelma f'Alla. Għalih din kienet xejn ħlief biex iressaq il-fidili lejn Alla. Ħajja f'Bormla Missieru kien Ġużeppi waqt li ommu kienet Carmela mwielda Cristina. Bħala tfajjel kien wieħed bil-għaqal u kien iħobb jistudja. Fost is-suġġetti favoriti tiegħu kien hemm il-mużika. Tant li hu kien jieħu sehem fil-kant tal- kor tal-parroċċa ta' Marija Immakulata ta' Bormla. Daħal seminarista u meta sar qassis beda l-ħidma tiegħu fil-parroċċa Bormliża. L-għalqa li daħal għaliha Dun Amabile kienet dik tat-tfal u żgħażagħ. Dan kien jieħu paċenzja jgħallem il-kant u kien ukoll jipprepara lit-tfal għall-funzjonijiet tal- Ġimgħa l-Kbira. Ħajja f'Ħal Balzan Sar kappillan tal-parroċċa ta' Marija Annunzjata ta' Hal Balzan. Ħa l-pussess nhar it-18 ta' Ġunju 1896. Bil-ħila tiegħu hu ġab il-parroċċa 'l quddiem l-iżjed fejn jidħol it-tagħlim tal-katekiżmu u l-kura spiritwali tat-tfal. L-aqwa piż għal Dun Amabile kien id-dmir tiegħu li jkun missier ta' kulħadd. Kien għalhekk ta' sikwit joħroġ iżur il-famiji. Dan ix- xogħol dam jagħmlu sakemm ħalla dan il-wied tad- dmugħ fis-17 ta' Ġunju 1923. Waqt il-parrokkat tiegħu seħħet diżgrazzja f'Ħal Balzan. Kienet taret il-kamra tan-nar. Kienu mietu sitta min-nies u kienu ndarbu bosta nies. Din id- diżgrazzja seħħet fit-22 ta' Ottubru 1903. Fost il- Festa tal-Lunzjata — 2004 Il-Kappillan ta' Ħal Balzan Dun Amabile Sisner (1896-1923) kien ippropona l-isem ta' San Gabriel għas-Soċjetà f'April 1920. Dun Amabile Sisner 150 Sena mit-Twelid Tiegħu Kitba ta' Joseph C. Camilleri B.A., D.E.A.M., M. Ed. mejtin kien hemm oħt il-kappillan — Ċettina. Din ix-xebba kellha biss 36 Oħtu Rosina kienet ukoll imdaħħla. Din kienet ikbar minn Ċettina 3 snin. Fir-raħal kien hemm luttu kbir. Il-funeral li sar għall- vittmi kien wieħed kbir. Wara dan l-inċident, il- Kappillan Dun Amabile Sisner kien baqa' jħossha t-telfa ta' oħtu Ċettina għal ħafna żmien. It-Talenti tiegħu Dun Amabile kien ta' spiss idoqq l-orgni tal-knisja. Hu kien jgħallem dan l-istrument lit-tfal u kien jipprepara l-kant liturġiku kollu. Għal dik li hija kitba kien ikkompona xi xogħlijiet. Fl-arkivju tal- kolleġġjata ta' Bormla l-Kan. Dun Ġużepp Bonejlo sab innijiet reliġjużi, antifoni, responsorji, għosrien u mużika oħra li kienet adatta għall-Knisja. Skond dan l-istudjuż il-mużika tiegħu hija melodjuża u għall-widna. Fost ix-xogħlijiet hemm innu u antifona ddedikati lil San Ġużepp. Dawn għadhom jindaqqu sa llum fil-knisja parrokkjali ta' Bormla. Jindaqqu fil-festa ta' San Ġużepp hu skond l-istess Kan. Ġużepp Bonello huma xogħlijiet popolari mad-devoti ta' dan il- qaddis. Il-kitba tal-Malti kienet ukoll għal qalb Dun Amabile. Dan kien żmien meta l-Malti kien skartat u kien jitqies bħala l-ilsien il-kċina. Dun Amabile kien iħabrek biex jgħallem lill-poplu kif kien jinkiteb il-Malti. Hu kien jikteb poeżija li kienet ta' xeħta reliġjuża. Għalih il-poeżija kienet mezz biex iwassal xi tagħlima morali jew spiritwali. Eżempju ta' dan hi l-poeżija Nitgħallmu mill- Warda. Din inkitbet fi Frar tas-sena 1874. Hu kien ġabar ix-xogħlijiet tiegħu f'ktieb bl-isem Ward bla Xewk. Din il-ġabra fiha stejjer qosra bħal L-Iltim u Żewġ Aħwa Martri. Mill-pinna tiegħu ħarġu żewġ xogħlijiet oħra: wieħed dwar il-ħajja tal-Madonna u l-ieħor dwar il-ħajja ta' San Franġisk Saverju. Dan ir-rumanz kien tant ingħoġob li l-erba' edizzjonijiet tiegħu nbigħu kollha. Fis-sena 1934 jiġifieri ħdax-il sena wara l-mewt tiegħu kien ħareġ il-ħames edizzjoni ta' dan ir-rumanz. Ix-xogħol kien f'idejn Mikiel Psaila. Barra dawn Dun Amabile Sisner kiteb diversi kitbiet qosra. Dawn ġew ippubblikati fis-sensiela ta' Kotba tal-Mogħdija taż- Żmien li kien joħroġ is-Sur Fons Maria Galea. Ix- xogħol spiritwali kien għal qalb Dun Amabile għalhekk hu għaqqad ix-xogħol tiegħu bħala qassis u kappillan u t-talenti tiegħu biex kiteb /mxi l-Ġenna. Dan il-ktieb fih ġabra ta' talb u meditazzjonijiet u devozzjonijiet oħra. Dan il-ktieb li ħareġ fis-sena 1904, ra t-tielet edizzjoni tiegħu 24 sena wara. Gioxintem (ef mitikazjoniiai MAL-2004) Reazzjoni L-Isqof Pietru Pace, isqof ta' Malta kien faħħar ix-xogħol tiegħu u l-Qdusija Tiegħu l-Papa Ljun XIII f'udjenza li seħħet fit-22 ta' Mejju 1893 ħeġġeġ lil Dun Amabile Sisner sabiex ikompli fil-ħidma tiegħu sew bħala kappillan u sew bħala kittieb. Bħala tifkira tas-27 sena ħidma fl-għalqa tal-Mulej mal-poplu Balzani, f'dan ir-raħal, kienu semmew triq għalih. Din tinsab biswit il-kunvent tal-Buon Pastur. Forsi 'l quddiem xi Għaqda kulturali jew persuna toħroġlu x-xogħlijiet tiegħu fuq CD jew tiġbor il- kitbiet tiegħu f'ġabra ta' kotba biex b'hekk it-talent ta' dan il-bniedem ikun apprezzat. Dun Ġużepp Bonello, 'Il-Mużiċista Bormliż Dun Amabile Sisner', Leħen il-Banda San Ġorġ, Bormla, Festa ta' l- Immakulata Kunċizzjoni 1983. Festa tal-Lunzjata — 2004